ماحولیات، جنگلات اور موسمیاتی تبدیلی کی وزارت
پلاسٹک فضلے کے بندوبست اور ایک بار استعمال ہونے والے پلاسٹک کے خاتمے سمیت صاف ستھرے ماحول کے بارے میں بیداری پیدا کرنے کے سلسلے میں کئے جانے والے اقدامات
ماحولیاتی اعتبار سے مناسب طریقے سے پلاسٹک فضلے کے بندوبست سے پلاسٹک آلودگی کو کم کرنے میں مدد ملے گی
ماحولیات ، جنگلات اور آب وہوا کی تبدیلی کے وزیر مملکت جناب اشونی کمار چوبے آج لوک سبھا میں ایک تحریری جواب میں بتایا کہ مختلف مرکزی وزارتوں اور سرکاری ایجنسیوں کے ذریعہ مرکز ی حکومت پلاسٹک فضلے کے بندوبست اور ایک بار استعمال ہونےو الے پلاسٹک کے خاتمے سمیت صاف ستھرے ماحول کے بارے میں عوام میں بیداری پیدا کرنے کا کام کرتی رہی ہے ۔ مرکزی حکومت نے ریاستوں / مرکز کے زیر انتظام خطوں میں بیدار ی پھیلانے اور عوامی شرکت کے لئے سووچھ بھارت مشن اربن  اور سووچھ بھارت مشن اربن 2.0  کے تحت مرکزی حصے کے فنڈ مختص کئے ہیں۔ ماحولیات ، جنگلات اور آب وہوا کی تبدیلی کی وزارت کے ذریعہ چلائی جانے والی چند عوامی بیداری مہمات درج ذیل ہیں:
- سال 2019 میں ایک تین مرحلوں والی مہم ‘سووچھتا ہی سیوا’ اور ساحل سمندر کی صفائی کی مہم 50سمندری ساحلوں پر چلائی گئی ۔
- ‘‘ ایک بار استعمال کئے جانے والے پلاسٹک سے متعلق بیداری مہم -2021 ’’ کا اہتمام کیا گیا۔
- اسکولی طلبا کے درمیان بیداری پھیلانے کے لئے ایک بار استعمال ہونے والے پلاسٹک کے خاتمے کے موضوع پر ایک کُل ہند سطح مضمون لکھنے کے مقابلے کا اہتمام کیا گیا۔
- اعلیٰ تعلیمی اداروں کے طلبا کے لئےشناخت شدہ ایک بار استعمال ہونے والی پلاسٹک مصنوعات کا متبادل تیار کرنے اور پلاسٹک فضلے کے بندوبست کے لئے ڈجیٹل حل فراہم کرانے میں اختراع کی حوصلہ افزائی کے لئے انڈیا پلاسٹک چیلنج - ہیکاتھون 2021 کا انعقاد کیا گیا۔
- آزادی کا امرت مہوتسو کے تحت 4سے 10 اکتوبر 2021 تک آئیکونک ویک تقریبا ت کے حصے کے طورپر ملک بھر میں ایک بار استعمال ہونے والے پلاسٹک کے استعمال سے بچنے کے بارے میں بیداری پروگراموں کا ایک سلسلہ چلایا گیا۔
- پراکرتی - میسکوٹ 5 اپریل 2022 کو شروع کیا گیا تھا ۔ ایک بار استعمال ہونے والے پلاسٹک پر پابندی لگائے جانے سے متعلق پراکرتی کے تین ویڈیو تیار کئے گئے اور ان کا 19 زبانوں میں ترجمہ کیا گیا۔ان کو زیادہ سے زیادہ لوگوں تک پہنچانے کے لئے ریاستوں اور مرکز کے زیر انتظام خطوں کو بھیجا گیا۔
- پیغام کو زیادہ سے زیادہ لوگوں تک پہنچانے اور متعلقین کے استعمال کے واسطے تمام معلوماتی مواد اور ویڈیو ز دستیاب کرانے کے مقصد سے بیداری پھیلانے والے تمام مواد والا ایک مخصوص ویب پیج تیار کیا گیا ہے۔اس سلسلے میں 5 اپریل 2022 کو شہریوں میں عوامی تحریک پیدا کرنے کے لئے MyGov پلیٹ فارم پر سووچھ بھارت ہرت بھارت گرین پلیج کے بارے میں ایک ای -پلیج شروع کیا گیا ۔
زمینی ، آبی اور سمندری ایکو سسٹمز پر ایک بار استعمال ہونے والے پلاسٹک کی پھیلی ہوئی مصنوعات کے برے اثرا ت پر غٰور کرتے ہوئے وزارت نے 12 اگست 2021 کو پلاسٹک فضلہ بندوبست ترمیمی ضابطہ 2021 نوٹی فائی کیا ،جس میں ایسے شناخت شدہ ایک بار استعمال کی جانے والی پلاسٹک مصنوعات پر یکم جولائی 2022سے پابندی عائدکی گئی ، جن کی افادیت کم ہے اور پھیلنے کے امکانات زیادہ ۔ماحولیات ، جنگلات اور آب وہوا کی تبدیلی کی وزارت نے 16فروری 2022 کو پلاسٹک فضلے کے بندوبست کے ترمیمی ضابطے 2022 کے ذریعہ پلاسٹک پیکجنگ کے لئے پروڈیوسر کی اضافی ذمہ داری سے متعلق رہنما خطوط بھی نوٹی فائی کئے ۔
36 کی 36 ریاستوں / مرکز کے زیر انتظام خطوںمیں ایک بار استعمال ہونے والے پلاسٹک کے خاتمے اور پلاسٹک فضلے کے بندوبست ضابطے 2016 کے موثر نفاذ کے مقصد سے چیف سکریٹری / ایڈ منسٹریٹر کی زیر صدارت اسپیشل ٹاسک فورس قائم کی گئی ہے ۔اس سلسلے میں وزارت کے ذریعہ ایک قومی سطح کی ٹاسک فورس بھی قائم کی گئی ہے۔ 21 ریاستی / مرکز کے زیر انتظام خطوں کی حکومتوں اور 13 متعلقہ مرکزی وزارتوں / محکموں نے ایک بار استعمال کئے جانے والے پلاسٹک کے خاتمے اور پلاسٹک فضلے کے بندوبست کے ضابطے 2016 کے موثر نفاذ کے واسطے ایک جامع ایکشن پلان تیار کیا ہے۔حکومت ہند ، پلاسٹک فضلے کے بندوبست سمیت ٹھوس فضلے کے بندوبست کے واسطے سووچھ بھارت مشن کے تحت ریاستوں / مرکز کے زیرانتظا م خطوں کو اضافی مرکز ی امداد فراہم کرارہی ہے۔ پلاسٹک فضلے کے ماحولیاتی اعتبار سے مناسب بندوبست سے پلاسٹک آلودگی کو کم کرنے میں مدد ملے گی۔
ملک میں شناخت شدہ ایک بار استعمال کی جانے والی پلاسٹک مصنوعات پر پابندی کی موثر مانیٹرنگ اور پلاسٹک فضلے کے بندوبست کے لئے 5 اپریل 2022 کو درج ذیل آن لائن پلیٹ فارم شروع کئے گئے :
1-جامع ایکشن پلان کے نفاذ کی مانیٹرنگ کے واسطے نیشنل ڈیش بورڈ ۔
2- پروڈیوسر کی اضافی ذمہ داری کے نفاذ کے واسطے سینٹرلائز ڈ آن لائن پورٹل ۔
3- ایک بار استعمال کئے جانے والے پلاسٹک کے خاتمے سے متعلق عمل آوری کے لئے سی پی سی بی مانیٹرنگ ماڈیول اور
4- سی پی سی بی شکایت کے حل سے متعلق ایپ۔